stanford-oval/wikipedia huggingface dataset:
Pentti Pakarinen

Pentti Lassi Pellervo Pakarinen (29. elokuuta 1924 Oulu – 27. joulukuuta 2007 Helsinki) oli suomalainen lääkäri ja kansanedustaja.
Pakarisen vanhemmat olivat johtaja Lauri Pakarinen ja Martta Johanna Tanninen ja puoliso vuodesta 1947 Sirkka Ilona Hovi. Hänellä on neljä lasta, Markku Antero (s. 1948), Hilkka Helena (s. 1951), Urpo Ilmari (s. 1956) ja Raimo Pellervo (s. 1960). Hän tuli ylioppilaaksi Pieksämäen yhteiskoulusta 1942 ja valmistui lääketieteen lisensiaatiksi 1951. Pakarinen toimi uransa alkuvaiheessa sekä yksityis- että kunnanlääkärinä, vt. rautatielääkärinä ja sairaalan johtajana. Hän oli presidentin valitsijamies 1962. Lääketieteen ja -kirurgian tohtoriksi 1970 väitellyt ja silmälääkäriksi 1966 erikoistunut Pakarinen oli Kuopion läänin vaalipiiristä valittu Liberaalisen kansanpuolueen kansanedustaja 20.2.1962–4.4.1966. Kunnallispolitiikassa Pakarinen toimi Suonenjoen kunnanvaltuuston jäsenenä. Ennen kansanedustajakauttaan hän toimi HYKSin silmäklinikan apulaislääkärinä, sitten silmäklinikan apulaisylilääkärinä 1970–1971, ylioppilaiden Helsingin terveydenhoitoaseman ylilääkärinä 1973–1978 ja vuodesta 1972 silmälääkärinä Helsingissä. Sodassa Pakarinen oli konekivääriryhmän ja -joukkueen johtaja, sotilasarvoltaan hän oli lääkintäluutnantti (1959).
Pentti Paju

| Pentti Paju> Henkilötiedot |
| --- | --- |
Koko nimi:  Pentti Akseli Paju
Syntynyt: 1. helmikuuta 1929 Tampere, Suomi
Kuollut: 26. kesäkuuta 2010 (81 vuotta)
Kansalaisuus:   Suomi
Koripalloilija
Pelaajaura
Seurajoukkueet
1952–1954 1957 1958–1959:   Pispalan Tarmo  Tampereen Kiertäjät  Helsingin Jyry
Pentti Akseli Paju (1. helmikuuta 1929 Tampere – 26. kesäkuuta 2010) oli suomalainen koripalloilija.
Pispalan Tarmon kasvatti Paju pelasi kasvattajaseurassaan kolme SM-sarjakautta vuosina 1952–1954, viimeisen uransa parhaalla, 8,2 pisteen keskiarvolla. Kauden 1957 Paju pelasi SM-sarjaa Tampereen Kiertäjissä. Kaudet 1958 ja 1959 Paju pelasi aiempaa pienemmässä roolissa Helsingin Jyryssä voittaen SM-pronssia kaudella 1958. Hän toimi myöhemmin valmentajana Raholan Pyrkivässä.
Paju työskenteli työmiehenä.
Edgar Faure

| Edgar Faure |
| --- | --- |

Ranskan pääministeri
 20. tammikuuta 1952 – 8. maaliskuuta 1952  
Presidentti:  Vincent Auriol
Edeltäjä:  René Pleven
Seuraaja:  Antoine Pinay
 23. helmikuuta 1955 – 1. helmikuuta 1956  
Presidentti:  René Coty
Edeltäjä:  Pierre Mendès France
Seuraaja:  Guy Mollet
Henkilötiedot
Syntynyt: 18. elokuuta 1908 Béziers, Ranska
Kuollut: 30. maaliskuuta 1988 (79 vuotta) Pariisi, Ranska
Tiedot
Puolue:  Radikaalipuolue
Edgar Faure (18. elokuuta 1908 – 30. maaliskuuta 1988) oli ranskalainen poliitikko, historioitsija ja kirjailija, koulutukseltaan lakimies. Saksalaisten valloittaessa Ranskan toisen maailmansodan aikana Faure liittyi vastarintaliikkeeseen, ja toimi sen päämajassa Algeriassa. Hän edusti Ranskaa Nürnbergin oikeudenkäynneissä ja toimi korkeimman oikeuden varapresidenttinä 1947–1959. Hän nousi parlamenttiin 1948 radikaalin puolueen edustajana. Pieni radikaalipuolue oli useilla vaalikausilla vaa'ankieliasemassa hallituksia perustettassa, ja Faure toimi usein ministerinä. Hän oli pääministerinäkin kahdesti, vuonna 1952 ja vuosina 1955–1956.
Faure oli radikaalipuolueen konservatiivisemman siiven keskushahmo. Hänen mielipiteensä muuttuivat Ranskan neljännen tasavallan aikana, ja hänestä tuli lopulta gaullisti.  Häntä pilkattiin tuuliviiriksi, mutta Faure vain vastasi: tuuliviiri ei kääntyile, vaan tuuli. Gaullistien edustajana Faure toimi ministerinä kolme kertaa: maatalousministerinä 1966, koulutusministerinä 1968, sosiaali- ja terveysministerinä 1972 ja parlamentin puhemiehenä 1973–1979. Vuonna 1978 hänet valittiin Ranskan akatemian 18. tuolille.
Aiheesta muualla

Kuvia tai muita tiedostoja aiheesta Edgar Faure Wikimedia Commonsissa
Dengue Fever

| Dengue Fever |
| --- | --- |
 Dengue Fever Bluebird teatterissa vuonna 2012
Tiedot
Toiminnassa:  2001–
Tyylilaji:  Cambodian rock, Psykedeelinen pop, Maailmanmusiikki, Surf rock
Kotipaikka:  Los Angeles,Kalifornia
Jäsenet:  Chhom Nimol  Zac Holtzman  Ethan Holtzman  Senon Williams  David Ralicke  Paul Smith  
Levy-yhtiö:  TUK TUK Records  M80 Music  Birdman Records  Real World Records  Republic Records  
Infobox OKNimi-testi OK: 
Dengue Fever on kambodžalais-yhdysvaltalainen rock-vaikutteista maailmanmusiikkia esittävä yhtye. Se perustettiin Los Angelesissa ja nimettiin englannin kielen denguekuumetta tarkoittavan sanan mukaan.
Historia

1990-luvun lopulla kosketinsoittaja Ethan Holtzman tutustui kambodžalaiseen psykedeelisen rockkiin matkustellessaan kyseisessä maassa. Sattumalta myös hänen kitaristiveljensä Zac Holtzman oli löytänyt saman musiikin työskennellessään levykaupassa. Veljekset perustivat Dengue Feverin vuonna 2001 esittääkseen kappaleita, joita olivat tehneet kambodžalaiset artistit, kuten Sinn Sisamouth, Ros Serey Sothea, Pen Ran ja monet muut, joista suurin osa oli kuollut tai kadonnut Punaisten khmerien hallinnon aikana. Bändi valitsi Chhom Nimolin, joka oli aiemmin ollut tunnettu laulaja Kambodžassa ennen muuttoaan Yhdysvaltoihin.
Heidän omaa nimeään kantava debyyttialbumi Dengue Fever julkaistiin vuonna 2003. Albumi koostui enimmäkseen Holtzmanin veljien löytämistä 1960-70-luvun kambodžalaisista rock-kappaleista, sekä kahdesta alkuperäisestä kappaleesta samalla tyylillä. Nimol lauloi kaikki sanat khmeriksi.
Heidän toinen albuminsa Escape from Dragon House julkaistiin vuonna 2005. Yhtye myös kiersi vuonna 2005 Kambodžassa Bon Om Thook -vesifestivaalin aikana.
Vuonna 2011 yhtye julkaisi albumin Cannibal Courtship, joka sisälsi enemmän maailmanmusiikkielementtejä yhtyeen vakiintuneiden kambodžalaisten vaikutteiden lisäksi. Heidän viimeisin albuminsa Ting Mong julkaistiin syyskuussa 2023.
Diskografia

Dengue Fever (2003)
Dengue Fever EP (EP, 2005)
Escape from Dragon House (2005)
Sip Off the Mekong (EP, 2006)
Venus On Earth (2008)
Sleepwalking Through the Mekong (Soundtrack, 2009)
In the Ley Lines (Live, 2009)
Cannibal Courtship (2011)
Girl from the North (EP, 2013)
The Deepest Lake (2015)
Ganadaramaba (EP, 2016)
Ting Mong (2023)
Jäsenet

Chhom Nimol - laulu
Zac Holtzman - kitara, laulu
Ethan Holtzman - Farfisa-urut
Senon Williams - basso
David Ralicke - vasket
Paul Smith - rummut
Aiheesta muualla

Viralliset sivut (Arkistoitu – Internet Archive) (englanniksi)
Diamond

Diamond on englannin kielen timanttia tarkoittava sana.
Sukunimi

Diamond on myös seuraavien henkilöiden sukunimi:
Amy Diamond (s. 1992), ruotsalainen laulaja
Ana Diamond (s. 1994), englantilais-suomalais-iranilainen vakoilusta syytetty opiskelija
Cora Diamond (s. 1937), yhdysvaltalainen filosofi
David Diamond (1915–2005), yhdysvaltalainen säveltäjä
Douglas Diamond (s. 1953), yhdysvaltalainen taloustieteen professori, Nobelin taloustieteen palkinnon saaja
Dustin Diamond (1977–2021), yhdysvaltalainen näyttelijä ja koomikko
Emily Diamond (s. 1991), brittiläinen pikajuoksija
I. A. L. Diamond, Itek Domnici (1920–1988), yhdysvaltalainen elokuvakäsikirjoittaja
Jared Diamond (s. 1937), yhdysvaltalainen evoluutiobiologi, fysiologi, eliömaantieteilijä ja tietokirjailija
Michael Diamond (s. 1965), yhdysvaltalainen hip hop -muusikko
Michael Diamond, (s. 1972), australialainen haulikkoampuja ja olympiavoittaja
Mya Diamond (s. 1981), unkarilainen pornonäyttelijä ja malli
Neil Diamond (s. 1941), yhdysvaltalainen laulaja ja lauluntekijä
Peter A. Diamond (s. 1940), yhdysvaltalainen taloustieteilijä, Nobelin taloustieteen palkinnon saaja
Reed Diamond (s. 1967), yhdysvaltalainen näyttelijä.
Muita merkityksiä

Diamond DA20 Katana, lentokonemalli
King Diamond, tanskalaisen heavy metal -muusikko Kim Bendix Petersenin taiteilijanimi
Pokémon Diamond, Pokémon-sarjan videopeli
HMS Diamond (1652), Ruby-luokan 50-tykkinen neljännen luokan alus
HMS Diamond (1708), 40-tykkinen viidennen luokan alus
HMS Diamond (1723), 40-tykkinen viidennen luokan alus
HMS Diamond (1741), 44-tykkinen viidennen luokan alus
HMS Diamond (1774), 32-tykkinen parannellun Lowestoffe-luokan viidennen luokan alus
HMS Diamond (1793), 10-tykkinen priki
HMS Diamond (1794), Artois-luokan viidennen luokan alus
HMS Diamond (1816), Leda-luokan viidennen luokan alus
HMS Diamond (1848), Diamond-luokan 28-tykkinen fregatti
HMS Diamond (1874), Amethyst-luokan puinen 14-tykkinen potkurikorvetti
HMS Diamond (1904), Topaze-luokan panssarikansiristeilijä
HMS Diamond (H22), D-luokan hävittäjä
HMS Diamond (D35), Daring-luokan hävittäjä
HMS Diamond (D34), Tyypin 45 hävittäjä
Diamond Aircraft Industries

Diamond DA20 Katana
Diamond Aircraft on itävaltalainen lentokonetehdas, joka toimii Wienin lähellä olevassa Wiener Neustadtissa.
Yhtiö perustettiin vuonna 1981 nimellä Hoffmann Flugzeugbau - se kehitti H36-moottoripurjelentokoneen. Vuonna 1991 yhtiön nimi muuttui muotoon HOAC AG. Christian Dries on johtanut yritystä vuodesta 1989 alkaen ja Driesin perhe on nykyisin yhtiön omistaja.
Yhtiö on toimintansa aikana toimittanut yli 3 500 1-2 -moottorista yleisilmailun lentokonetta. Sen alihankintaketjussa työskentelee 1 000 ihmistä eri puolella maailmaa. Koneet ovat kokonaan hiilikuitulujitteisia. Niiden moottorit, joita yhtiö nykyään itse suunnittelee ja valmistaa, ovat dieselmoottoreita.
Lentokoneet

Vuonna 2005 tuotannossa oli:
Diamond HK36 "Super Dimona" moottoripurjelentokone
Diamond DA20 "Katana", 2-paikkainen yleisilmailukone
Diamond DA40 "Diamond Star", 4-paikkainen yleisilmailukone
Diamond DA42 "Twin Star", 2-moottorinen, 4-paikkainen yleisilmailukone
Tuotekehitetyksessä on D-JET, yhden miljoonan dollarin hintainen suihkukone. Hinta on ollut suunnittelua ajava tekijä, koska on pyritty halvimpaan suihkukoneeseen. Sen ensilento oli 18. huhtikuuta 2006.
Aiheesta muualla

Wikimedia Commonsissa on kuvia tai muita tiedostoja aiheesta .
Diamond Aircraft-yhtiö sivusto (saksaksi) (englanniksi)
Boeing Successfully Flies Fuel Cell-Powered Airplane (englanniksi)
PikkuKili

| PikkuKili |
| --- | --- |
Sijainti:  Lieksa
Perustettu:  1993
Toimintakausi:  Kesä
Eläimiä:  200
Pinta-ala:  11 ha
Organisaatio
Virallinen nimi:  Lieksan PikkuKili Elämyspiha
Omistaja:  Yksityisomistuksessa
Jäsenyydet:  Ei eläintarhajärjestöjen jäsenyyttä
Aiheesta muualla
Verkkosivut
PikkuKilin elämyspiha on Lieksan Kelvässä sijaitseva kotieläinpuisto ja matkailuyritys. Matkaa PikkuKiliin Lieksan keskustasta on noin 40 kilometriä ja Joensuusta noin 70 kilometriä.
PikkuKili perustettiin vuonna 1993. Käytössä on kuuden hehtaarin alue, jossa on yli 200 eläintä. Perinteisten kotieläinten lisäksi nähtävillä on muun muassa villisikoja, poroja, aaseja, muuleja, strutsi, riikinkukkoja ja miniponi.
Paikka on suunniteltu kokonaisuudessaan liikuntarajoitteisia ajatellen.
Uintimahdollisuus on tekolammessa. 22 metriä korkeasta näkötornista voi ihailla Pohjois-Karjalan kaunista vaaramaisemaa, Pielistä ja Kolia.
Pikkuharjakotka

| Pikkuharjakotka |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Käärmekotkat Circaetinae
Suku::  Harjakotkat Spilornis
Laji::  klossi
Kaksiosainen nimi
 Spilornis klossi  Richmond, 1902 
Katso myös
   Pikkuharjakotka Wikispeciesissä   Pikkuharjakotka Commonsissa 
Infobox OKNimi-testi OKIUCN-testi OK: 
Pikkuharjakotka (Spilornis klossi) on käärmekotkien alaheimoon kuuluva haukkalaji. Se on kotoperäinen laji Intiassa Nikobaarien eteläisen ryhmän saarilla Great Nicobar (mukaan lukien Pulo Kunji), Little Nicobar, Menchal, Pilomilo ja Treis. Laji on havaittu itsenäiseksi lajiksi äskettäin. Toisin kuin alkuun arvioitiin, nykyisin sitä kuvataan kenttähavaintojen perusteella yleiseksi, mutta määrä on vähenemässä asutuksen lisääntymisen vuoksi. Kannan koko on 150–370 täysikasvuista lintua.
Sen elinpiiriä ovat subtrooppiset ja trooppiset ikivihreät sekametsät, ja yleensä sitä näkee puiden latvustossa, mutta myös heinikossa ja uudistusaloilla merenpinnasta 600 metrin korkeuteen.
Spilornis minimus on erotettu nimelle S. klossi ja nimilaji minimus yhdistetty S. cheelaan Rasmussenin ja Andertonin mukaan (2005).selvennä
Pikku-Ätämö

| Pikku-Ätämö |
| --- | --- |
 Pikku-Ätämön soista länsirantaa.
Valtiot:  Suomi
Paikkakunta:  Somerniemi, Somero
Koordinaatit:  60°30′34″N, 23°44′06″E
Vesistöalue ja valuma-alueen tietoja
Laskujoki:  oja Isoon-Ätämöön
Järvinumero:  23.077.1.002
Mittaustietoja
Pinnankorkeus:  109,7 m 
Rantaviiva:  1,11 km 
Pinta-ala:  0,0858 km² 
Suurin syvyys:  7 m 
Valuma-alue:  noin 158 km² 
 fiPikku-Ätämö 
Pikku-Ätämö on Karjaanjoen vesistöön kuuluva järvi Somerniemellä Somerolla. Järvi kuuluu Somerniemen Oinasjärveen laskevan Ropakonjoen valuma-alueeseen (23.077).
Pikku-Ätämön pinta-ala on 8,58 hehtaaria ja korkeus merenpinnasta 109,7 metriä. Muodoltaan järvi on lähes pyöreä. Järven suurin syvyys on noin 7 metriä. Se laskee pitkin nimetöntä suo-ojaa Ätämönuiton suon halki viereiseen Iso-Ätämöön, johon laskee Ätämönuiton suon kautta myös suon eteläreunaa koskettava laskujoeton pohjavesialueen harjujärvi Pikku-Valkee.
Pikku-Ätämön valuma-alue, johon sisältyy myös sen yläpuolisen Pikku-Valkeen valuma-alue, on noin 158 hehtaaria. Järven lähivaluma-alue on noin 59 hehtaaria, johon sisältyy myös järven oma pinta-ala. Lähivaluma-alueen maaperä koostuu hiekkamoreenista, jossa paikoin on kalliopaljastumia, rahkasammalturpeesta Ätämöiden ja Pikku-Valkeen välisellä Ätämönuiton suolla sekä karkeasta hiekasta Iso- ja Pikku-Ätämön välisellä kannaksella.  Ison- ja Pikku-Ätämön ja Pikku-Valkeen väliin jäävä Ätämönuiton suo on pääosin ojittamaton. Järven valuma-alueella ei ole viljelystä eikä vakinaista asutusta. Vapaa-ajanasutusta sen sijaan on rannoilla.
Pikku-Ätämö, samoin kuin viereiset Iso-Ätämö ja Pikku-Valkee sijaitsevat Somerniemen Oinasjärven kylässä. Järville ulottuu Hyyppärän harjualueen Natura 2000 -alue. Pikku-Ätämö ja sen lähivaluma-alueen suot kuuluvat Natura-alueeseen kokonaan, ympäröivät kivennäismaat idässä ja kaakossa sen sijaan jäävät Naturan ulkopuolelle. Järven lähivaluma-alueen länsi- ja lounaispuoli on myös pohjavesialuetta.
Petra

Petra voi viitata seuraaviin:
Paikkoja

Petra, muinainen kaupunki Jordaniassa
Petra, antiikin aikainen kaupunki Kreetan saarella Kreikassa
Petra, antiikin aikainen kaupunki Sikeliassa eli nykyisellä Sisilian saarella Italiassa
Pétra, kylä ja Katerínin kunnan kunnallisyksikkö Pierian alueyksikössä Keski-Makedonian alueella Kreikassa
Pétra, kylä ja Lesboksen kunnan kunnallisyksikkö Lesboksen saarella Pohjois-Egean saarten alueella Kreikassa
Pétra tou Romioú, rantakalliomuodostuma Kyproksessa
Olenegorsk, vanhalta nimeltään Petra, kaupunki Venäjällä
Henkilöitä

Petra, oik. Petra Gargano (o.s. Mauria), Tiktakin laulaja, nykyisin sooloartisti
Petra, kirjailija Aina Oterdahlin käyttämä nimimerkki
Petra, naisen etunimi
Petra sukunimenä:
Muhammad Faris Petra (s. 1969), Kelantanin sulttaani 2010–, Malesian kuningas 2016–
Yahya Petra (1917–1979), Kelantanin sulttaani 1960–1979, Malesian kuningas 1975–1979
Yvon Petra (1916–1984), ranskalainen tennispelaaja
Muita

Petra, yhdysvaltalainen rock-yhtye
Petra Foundation (Petra Flanders stiftelse), syöpäpotilaiden elämänlaadun parantamiseksi perustettu säätiö
Valmet Petra, Valmetin valmistama puoliautomaattikivääri.
Petra-keittiöt, yksi Novart Oy:n keittiökalustemerkeistä.
metsäpeura (Rangifer tarandus fennicus), itämurteissa petra, hirvieläin.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Petra”, voi hakea sivunnimihaulla, laajalla sivunnimihaulla tai tekstihaulla.
Phar Lap

| Phar Lap |
| --- | --- |
 Phar Lap ja jockey Jim Pike noin vuonna 1930
Syntynyt:  4. lokakuuta 1926
Kuollut:  5. huhtikuuta 1932
Sukupuoli:  ruuna
Väri:  rautias
Rotu:  englannintäysiverinen
Omistaja:  David Davis & Harry Telford
Lähdöt:  51: 37-3-2
Voittosumma:  £ 66 738
Suurkilpailuvoitot
  Melbourne Cup  Victoria Derby  Australian Derby  W.S. Cox Plate (2 kertaa)  Futurity Stakes  Craven Plate (3 kertaa)  Agua Caliente Handicap  
Phar Lap (4. lokakuuta 1926 Seadown, Timaru, Eteläsaari, Uusi-Seelanti – 5. huhtikuuta 1932) oli laukkahevonen, joka syntyi Uudessa-Seelannissa mutta koulutettiin ja kilpaili Australiassa.
Phar Lapin kilpailu-uralla oli 51 lähtöä, joista se voitti 37, oli kolmessa lähdössä toinen ja kahdessa kolmas. Se valittiin Australian Racing Hall of Fameen vuonna 2001.
Phar Lapin isä oli Night Raid ja emä Entreaty. Sen talja on nykyisin esillä täytettynä Melbournen museossa ja sen sydän, joka painaa 6,35 kilogrammaa eli 1,5 kertaa tavallisen hevosen sydämen verran, on näytillä Australian kansallismuseossa Canberrassa.
Erään teorian mukaan Phar Lapin hyvä menestys johtuu epätavallisen suuren sydämen aiheuttavasta geenivirheestä, joka välittyy sukupolvelta seuraavalle naaraslinjan välitykseltä, ja jonka Phar Lap on saanut sukulaisensa Eclipsen kautta.
Park Lane

Näkymä Park Lanelle.
Park Lane on kaksiajoratainen tie Lontoon City of Westminsterin kaupunkipiirissä. Se alkaa Hyde Park Cornerin kiertoliittymästä läheltä Piccadillyn länsipäätä, seuraa Hyde Parkin itäreunaa pohjoiseen ja päättyy Marble Archiin Oxford Streetin tuntumassa. Park Lanen itälaidalta alkaa Mayfairin kaupunginosa, jossa tien välittömässä läheisyydessä sijaitsee useita loistohotelleja, esimerkiksi Grosvenor House Hotel, The Dorchester, Hilton ja Four Seasons. Hotellien lisäksi tien varrella on kalliiden automerkkien esittelytiloja.
Historia

Park Lane sai alkunsa Hyde Parkin itäreunaa seuranneesta kulkuväylästä, joka muodostui Henrik VIII:n ympäröityä puiston aidalla 1500-luvulla. Se ei ollut pahaista polkua kummempi ja tunnettiin nimellä Tyburn Lane 1700-luvulle asti. Vaunuliikenteen lisäännyttyä tiellä Kensington Turnpike Trust otti sen hallintaansa vuonna 1741 ja päällysti sen eteläisimmän osuuden kivillä.
Mayfairin väkiluvun kasvaessa Park Lanen itälaidalle alettiin rakentaa aatelisten herraskartanoita. Dorchester House valmistui vuonna 1751; tosin rakennuksesta alettiin käyttää tätä nimeä vasta, kun sen ostanut Joseph Damer sai Dorchesterin jaarlin arvonimen vuonna 1792. Grosvenorit, joista myöhemmin tuli Westminsterin herttuoita, asuivat Park Lanella vuodesta 1806 alkaen.
Park Lanen merkitys liikenneväylänä alkoi kasvaa 1820-luvulla, jolloin Hyde Park Cornerin ympäristöä kehitettiin arkkitehti Decimus Burtonin suunnitelmien perusteella. Samanaikaisesti Park Lanelle rakennettiin useita uusia arvokiinteistöjä ja kunnostettiin vanhoja. Esimerkiksi Benjamin Dean Wyatt suunnitteli Londonderry Housen ja Apsley Housen uudelleen, ja pohjoisempana kunnostettiin muun muassa Dudley Housea ja Grosvenor Housea. 1800-luvun puolivälissä Robert Stayner Holford muutti Dorchester Housen loisteliaaksi renessanssipalatsiksi. Park Lanen kapeudesta alkoi muodostua ongelma liikenteelle, kunnes hallitus lopulta levensi sitä Oxford Streetiltä Stanhope Gatelle asti vuonna 1868.
Kauniit puistonäkymät houkuttelivat kiinteistökeinottelijoita rakentamaan loistohotelleja Park Lanelle maailmansotien välisenä aikana. Keinottelijoita eivät säikäyttäneet edes 1700- ja 1800-luvulla rakennettujen kartanoiden korkeat hinnat. Vuonna 1927 avattu art deco -tyylinen Park Lane Hotel (nykyinen Sheraton) oli Britannian ensimmäinen hotelli, jossa jokaiseen huoneeseen kuului oma kylpyhuone. Grosvenor House Hotel avattiin vuonna 1929, ja samana vuonna purettiin myös Dorchester House, joka korvattiin myöhemmin The Dorchester -hotellilla.
Hyde Parkista erotettiin vuonna 1962 kaistale, jotta Park Lane saatiin levennettyä kaksiajorataiseksi. Itäisen ajoradan eteläisin osuus reititettiin Apsley Housen itäpuolitse Hyde Park Corneriin. Hyde Parkin alle rakennettiin valtava pysäköintiluola, jonne mahtuu 1 100 autoa. Vuonna 1963 valmistui 28-kerroksinen Hilton, josta tuli Lontoon uusi maamerkki, ja vuonna 1970 Inn on the Park -hotelli (nykyinen Four Seasons).
Grosvenor House Park Lanella 1800-luvun alussa. Rakennuksen paikalla on nykyään Grosvenor House Hotel.
London Hilton on Park Lane (1963).
Domenico Germinale

Domenico Germinale (s. 3. heinäkuuta 1987, Treviso, Veneto, Italia) on italialainen jalkapalloilija, joka edustaa Serie A -seura Internazionale Milanoa. Germinalen pelipaikka on hyökkääjä.
Germinale debytoi Interin ykkösjoukkueessa kauden 2005/06 loppupuolella Serie A -ottelussa Cagliaria vastaan. Vuonna 2006 hän oli lisäksi voittamassa Primavera Cupia, Italiassa pelattavaa nuorten turnausta.
Domenico Gabrielli

Domenico Gabrielli (1651/1659 – 10. heinäkuuta 1690) oli italialainen barokkisäveltäjä ja sellisti.
Gabrielli syntyi Bolognassa ja työskenteli mm. hovimuusikkona Francesco II d'Estelle. Hän sävelsi paitsi keskeistä varhaista ohjelmistoa sellolle, myös useita oopperoita ja muuta musiikkia.
Domenico Gabiellin Ricercare on vanhin tunnettu sävellys soolosellolle.
Gabrielli kuoli synnyinkaupungissaan Bolognassa noin 30–40-vuotiaana; lähteet ovat erimielisiä hänen tarkasta syntymäajastaan.
Domenico Dolce

Domenico Dolce vuonna 2016.
Domenico Mario Assunto Dolce (s. 13. elokuuta 1958 Polizzi Generosa, Sisilia, Italia) on italialainen muotisuunnittelija. Hän perusti vuonna 1985 yhdessä Stefano Gabbanan kanssa Dolce&Gabbanan, joka lukeutuu nykyään maailman kuuluisimpiin ja arvostetuimpiin muotitaloihin.
Domenico Dragonetti

Domenico Dragonetti
Domenico Carlo Maria Dragonetti (9. huhtikuuta 1763 – 16. huhtikuuta 1846) oli italialainen kontrabasisti ja säveltäjä.
Dragonetti syntyi Venetsiassa. Hän aloitti menestyksekkään soittajanuransa siellä, mutta siirtyi vuonna 1794 Lontooseen. Hän vietti Englannissa miltei koko loppuikänsä ja kuoli siellä 83-vuotiaana.
Dragonetti on keskeisiä kontrabasso-ohjelmiston säveltäjiä. Joissakin teoksissa säestyssoittimena on pelkkä piano, kun taas toisissa käytetään orkesteria tai jousiorkesteria.
Domenico Graziani

Domenico Graziani (s. 23. toukokuuta 1944 Calopezzati) on italialainen roomalaiskatolinen arkkipiispa. Hänet vihittiin papiksi Crotonen hiippakuntaan 5. tammikuuta 1968 ja siirrettiin uuteen Crotone-Santa Severinan arkkihiippakuntaan 30. syyskuuta 1986. Grazani sai 21. elokuuta 1999 nimityksen Cassano all'Jonion hiippakunnan johtoon. Piispaksi konsekroinnin suoritti 10. lokakuuta Lucas Moreira Neves, jota avustivat Andrea Mugione ja Giuseppe Agostino.
21. marraskuuta 2006 Graziani sai nimityksen Crotone-Santa Severinan arkkipiispaksi.
Pape Thiaw

| Henkilötiedot |
| --- | --- | --- |
Koko nimi: Pape Bouna Thiaw
Syntymäaika: 5. helmikuuta 1981 (ikä 43)
Syntymäpaikka: Dakar, Senegal
Pelipaikka: hyökkääjä
Pituus: 183 senttimetriä
Seurat
| Vuodet | Seura | O (M) |
| 1997–1998 1998–1999 1999 1999–2000 2000–2003 2001–2002 2002 2003–2004 2004–2007 2007 2007–2008 2008–2009 |  Yégo  Saint-Étienne  Delémont  Istres  Lausanne →  Strasbourg (laina) →  Dynamo Moskova  Metz  Deportivo Alavés →  Lorca (laina)  Créteil  Atlético Ciudad |  1 (0) 2 (0) 25 (6) 39 (15) 10 (4) 6 (3) 26 (12) 26 (11) 8 (3) 15 (8) 11 (7) |
Maajoukkue
| 2001–2003 |  Senegal | 16 (5) |
 Seurajoukkueuran tilastot kattavat vain kansalliset sarjat, päivitetty 20. kesäkuuta 2010.  Maajoukkueuran tilastot päivitetty 20. kesäkuuta 2010.
| Mitalit> Maa:   Senegal.Miesten jalkapallo.AM-kilpailut  | Mitalit> Maa:   Senegal.Miesten jalkapallo.AM-kilpailut  | Mitalit> Maa:   Senegal.Miesten jalkapallo.AM-kilpailut  | Maa:   Senegal> Miesten jalkapallo. |
| --- | --- | --- | --- |
|  Hopeaa | Mali 2002 | Jalkapallo |  |
Pape Bouna Thiaw (s. 5. helmikuuta 1981 Dakar) on senegalilainen jalkapalloilija.
Ura

Thiaw aloitteli jalkapalloilun kotimaassaan Senegalissa Yégon riveissä. Sittemmin siirryttyään pelaamaan Eurooppaan vuonna 1998 hän on kiertänyt useita eurooppalaisia seuroja pelaten muun muassa Ranskassa, Sveitsissä, Venäjällä ja Espanjassa.
Maajoukkueura

Thiaw pelasi Senegalin maajoukkueessa vuosina 2001-2003 yhteensä 16 maaottelua. Hän edusti maataan muun muassa vuoden 2002 MM-kisoissa, jossa Senegal pääsi aina puolivälieriin asti.